ky ru ru ru ru it zh lv ky ky en ru ky ky ru ru ky ru ky ky ky ky ky ky ru ky ky ky ky ky ru ky ky ky ky ky ky ky ky ky ky ky ky ru en en ky ru ky ky ky ky ky ky ky ky ky ru en en ky ru ky ky ky ky ky ky ky ky ru ky ky ky ky ky ky ru ky ky ky ky ky ky ky ky ky ky ky ky ky ky ky ky ky ky ky ky ky ky ru ky ky ky ky ky en ky ru ky ky ru ky ky lv ky ru ky ky lv ky ru ky ky ky ky ky ky ky be lv ky ru ky ky ky en en ky ru ky ky ky ky lv ky ru ky ky ky ky lv ky ru ky ky ky ky ky ky ru ky en
г. Бишкек, ул. Салиева, дом. 136
Өзбек премьер-министри жол кырсыгына кабылды
несколько секунд назад Автор: Имя автора 0 Комментариев
Анын орун басары Алишер Султановдун сол санынын сөөгү жана эки кабыргасы сынган. Мындан тышкары президенттик аппараттын жооптуу кызматкеринин оң билеги сынып, айдоочу башынан жаракат алган.
Вашингтондо Курман айт майрамына байланыштуу “Талибан” радикалдуу кыймылы менен убактылуу элдешүү тууралуу Кабулдун чечими колдоо тапты.
АКШнын мамлекеттик катчысы Майк Помпеонун билдирүүсүндө Америка ок атышууну токтотууну колдой турганын айтты, себеби бул идея Ооганстан элинин тынчтык жөнүндө суранычына шайкеш келет.
Помпео талибдерди элдешүүгө кошулууга чакырды.Ал Вашингтон ооган президенти Ашраф Ганинин талибдер менен сүйлөшүү тууралуу сунушун колдой турганын жана бул маселеде жардам берүүгө даяр экенин айтты.Буга чейин Ашраф Гани “Талибан” кыймылына үч айлык элдешүү жарыялаган. “Биз дүйшөмбүдөн тарта элдешүүнү жарыялайбыз жана “Талибан” муну колдосо, ал пайгамбардын туулган күнүнө чейин (20-ноябрь -ред) уланат”, — деп жазган ооган президенти Твиттердеги расмий баракчасына.
Ал өзүнүн кийинки билдирүүсүндө талибдердин лидерин диалогго чакырган. “Биз аларды салттуу ислам баалуулуктарына жана принциптерине негизделген тынчтык сүйлөшүүлөрүнө даярданууга үндөйбүз” деп айтылган билдирүүдө.Буга чейин Рамазан айынын бүтүшүнө байланыштуу жаатташкан тараптар урушту убактылуу токтотушкан.
3 дня назад Автор: Сайпидин Султаналиев 0 Комментариев
Өлкөбүз эгемендүүлүккө ээ болгону тактап айтканда, эки тизгин бир чылбырын колуна алган күндөн бери укуктук мамлекетти түзүү жөнүндө сөз кылып келебиз. Тилекке каршы укуктук система жаңыланып, мыйзамдын үстөмдүгү али күнгө чейин толук орной электигинен улам өлкө саясий экономикалык жана социалдык крисизтерди башынан кечирип келет. «Кылмышкерлер жазаланмайын, коом тазаланбайт” демекчи, коомго залалын тийгизгендер татыктуу жазаларын албай жаткандыктарынын себеби да ушуга байланыштуу эмеспи.
Мамлекетибиз эгемендүүлүккө ээ болгон алгачкы ондогон жылдар күнүмдүк жашоонун кыйынчылыктарынан чыгуу же болбосо “жан багуу”менен турмуш кечирип келди. Ал эми мамлекетти башкаруунун өңүтүнөн алып караганда мурдагы өлкө башчылардын бийликти өз кызыкчылыктарына пайдалануусу, көз көрүнөө мыйзам бузуулар, кадрдык саясаттын туура эмес жүргүзүлүүсү эки жолку революциянын болушуна түрткү берди. Натыйжада, бийлик бутактарынын бедели түшүп, өлкө экономикасы зыян тартты. Эң эле өкүнүчтүүсү, бийлик менен элдин ортосундагы ажырым болуп, ишенбөөчүлүк пайда болду. Демек, өлкөбүздүн басып өткөн оор тарыхынан тыянак чыгаруу, мурдагы кемчиликтерди кайталабоого убакыт келип жетти. Демократиялык түзүлүштүн негизин - мыйзам үстөмдүгү түзө тургандыгы катардагы карапайым жаран үчүн да түшүнүктүү боло баштады.
Ошондуктан, Кыргыз мамлекети бүгүнкү илимий-техникалык прогресстин темпи менен өсүп жаткан мамлекеттеринин арасында өз ордун табышы керек.  Өлкөбүз үчүн карапайым калктын жашоо-турмушун жакшыртуу, экономикалык-социалдык өсүп-өнүгүүлөрдү турмушка ашыруу, өз ишин мыкты билген кадрлар менен камсыздоо милдети учур талабы экендиги талашсыз. Өнүккөн өлкөлөрдүн тажырыйбалары көрсөтүп тургандай, кайсыл гана мамлекет болбосун коомдук саясий-экономикалык жана социалдык турмушунун бардык чөйрөлөрүндө мыйзамдуулук сакталып, билимдүү кадрлар карапайым калктын кызыкчылыгы үчүн кызмат кылганда гана өсүп-өнүгүүлөр башталаары белгилүү.
Андыктан биз жашап жаткан коомдо укук системасын чыңдап, мыйзамдуулуктун үстөмдүгүн камсыз кылуу бүгүнкү күндөгү негизги маселе. Өлкөнү башкаруунун учур талабына ылайык   системаны ишке киргизүүдө укук коргоо жана сот системасын модернизациялоо сыяктуу убакытты жана каражаттарды талап кылган реформаларды жүргүзүү милдети турат.
Сот системасын алгылыктуу реформалоо аркылуу сот адилеттигинин жеткиликтүүлүгүн, ачык-айкындыгын камсыз кылуу, коомдун сот адилеттигине болгон ишенимин жогорулатуу, судьялардын көз карандысыздыгын камсыздоо, сот актыларын аткаруу деңгээлин арттыруу жана ошондой эле сот адилеттигин жүргүзүү үчүн шарттарды түзүү маселелерин чечүү милдеттери ишке ашырылуусу зарыл.
Өлкөбүздө укуктук мамлекетти түзүү жана анын принциптерин турмушка  ашыруу процесси сот өндүрүштөрүндөгү кабыл алынган чечимдердин натыйжалары менен   өлчөнүп баа берилет эмеспи. Ошондуктан сот системасынын ачык-айкындуулугун камсыз кылуу багытында Кыргыз Республикасынын Жогорку соту тарабынан бир катар алгылыктуу иштердин жүргүзүлүп жатышы жакшы көрүнүш. Тактап айтканда, соттун имараттарында жана соттук процессти өткөрүү залдарында аудио-видео жазуу системаларын орнотуу иштери жүргүзүлүп, жүзөгө ашырылып жаткандыгы сот адилеттүүлүгүн камсыз кылат деген ойдобуз.
Ооба электрондук форматка өтүү сот отурумдарынын ачык-айкындуулугун арттырат, судьялардын жоопкерчилин жогорулатып, кынтыксыз жүрүм-турумга, кадрдык этиканы сактоого толук өбөлгө түзөт жана сот системасы тууралуу, коомчулукта бир тараптуу пикирлерди жаратып, түшүнбөөчүлүктөргө алып келип жаткан көрүнүштөр жокко чыгарылат.
Бирок, баса белгилеп кетүүчү дагы бир маселе, коомчулук арасында сотторго болгон ишенимдин төмөн бойдон калуусунун себеби, эл арасынан тоок уурдагандар менен мамлекеттен тоодой болгон мүлктү уурдагандарга берилген жаза мөөнөттөр анчалык айырмалана бербегендигинде.
«-Жыл сайын өлкө боюнча сот өндүрүшүндө он миңдеген иштер каралат. Ар бир сот процессине жабырлануучу жана жоопкер
тараптардан сырткары тараптардын адвокаттары, мыйзамдуулуктун сакталышына көзөмөл жүргүзүшкөн прокуратура органынын өкүлдөрү катышат. Албетте, акыркы чечим Сот тарабынан кабыл алынат эмеспи. Натыйжада, “акыйкаттуу же акыйкатсыз чечимди кабыл алды” деген мааниде элдин эсинде Сот органдары калат. Ошондуктан сот системасынын приоритеттүү багыттарынын бири катары “Электрондук сот өндүрүшүн” киргизүү сот адилеттигин ишке ашыруунун сапатын жана иштерди мыйзамда белгиленген мөөнөттө кароого өбөлгө түзүп бюрократиялык көрүнүштөрдү жоюп, коррупцияга бөгөт коюп, арыз берүүчүлөр менен сот системасында иштегендердин ортосундагы тикелей байланышты төмөндөтүп, жыйынтыгында соттордун, сот аткаруучулардын иштерин оптималдаштырат”-дейт КР Жогорку сотунун төрайымы Айнаш Токбаева.
Чындыгында эле “Кыргызстанда мыйзам үстөмдүгүн орнотуу максатында иш-чаралар жүзөгө ашырылып, сот адилеттиги өкүм сүрүп, мыкты кадрлар менен камсыздалса” деген ой ар бир жарандын үмүт-тилеги эмеспи...
Эмне үчүн Кыргызстанга инвесторлордун келиши солгун?
2 дня назад Автор: Султан Сейит 0 Комментариев
Сөздүн чыны өлкөбүз эгемендүүлүккө ээ болгондон бери биринен сала бири алмашкан жыйырма алты премьер-министрдин ар кимиси  инвесторлорду тартууну, экономиканы өнүктүрүүнү, жумуш орундар менен камсыз кылууну өз программаларына кошуп, укмуштуудай убадаларды беришкен. Инвесторлорду тартып, кайра иштетүү тармагын өнүктүрүү, завод-фабрика куруу жана жергиликтүү өндүрүмдү экспортко чыгаруу максатын көздөөрүн пландашкан.
Анда эмне үчүн инвесторлордун Кыргызстанга келүүсү солгун деген мыйзам ченемдүү суроо туулат?
Чындыгында инвесторлордун келиши түшүнгөн кишиге абдан маанилүү маселе. Керек болсо, өнүккөн мамлекеттер дагы инвесторлорду тартуу далалаттарын жасашат. Алардын бизден артыкчылыгы келген инвесторду керектүү документтердин даяр пакети күтүп турат. Ал жакта биздегидей болуп көрүнгөн аткаминер менен сүйлөшүп, ар кайсы кабинеттин эшигин сагалап “куругу менен суулугун берейин” деп жалдырап олтурбайт. Тескерисинче инвестор келгенде баары даяр. Керектүү документтерди жергиликтүү бийлик өзү даярдайт. Жалпак тил менен айтканда инвестордун мүмкүнчүлүгүн пайдаланып, өз өлкөсүнүн өнүгүүсүнө шарт түзүп берет.
А, бизде өнүккөн өлкөлөр колдонгон ийгиликтүү системалар эмнеге  иштебейт?
Анткени аткаминерлердин аң-сезиминде дале болсо авторитардык системага болгон "сүйүү" бар. Алар үчүн бул пайдалуу, өз чөнтөктөрү кампаят. Келген инвесторго биздин кээ бир чиновниктерибиз өздөрүнүн “чоң” экендигин далилдегиси келет. Маанилүү ролду ушул адам гана чече турганын билдирет. Инвесторду кабыл алып, үйрөнмөк тургай, аны жаман көргөзгөн күчтөрдүн таасири үстөмдүк кылат. Тактап айтканда бизде бюрократизм өнүгүп, чегине жеткен. Ишкерлер үчүн мыйзамдар республикада абдан ыңгайлуу. Сырттан келген ири инвесторлор да кагаз жүзүндө мыйзамдар менен таанышканда кызыгышат, бирок аны аткарууга келгенде эле такыр башка көрүнүш. Ири инвестиция алып келип жаткан инвесторду бюрократиялык мамилелерибиз менен эле чочутуп, качырып жатабыз.
Келген инвесторду татыктуу тосуп, анын коопсуздугун камсыз кылуу колдон келбейт. Колдон келген күндө дагы аны аткаргысы келишпейт.
Андан сырткары дагы бир себеп, бийлик менен кошо өзүбүздүн жергиликтүү эл да күнөөлүү.  Кээ бир “сасясатчыларыбыздын сөздөрүнө ишенип карапайым калкыбыз алдына аялзатын салып алышып митингке чыгышат. Инвесторлор берген миллиондаган  жардамды бат эле унутуп, жол тосуп же болбосо ичине кирип барып, завод-фабрикаларды талкалап, өрттөп жиберишет. Жумурай-журтубуз Тоо-кен тармагында: Макмалда, Ала-Букада, Чаткалда болгон чырлуу жаман көрүнүштөргө күбө болду.
Ошондуктан элибиз ушуну туура түшүнүп, инвесторлордун салымын Кыргызстанга же өз айылына келип жаткан пайда катары мамиле кылса, инвесторлор үчүн климат жакшы жакка өзгөрмөк.
Ошондой мамлекет тарабынан дагы олуттуу көңүл бөлүнүп, алар үчүн  мыкты шарт, ишти алып кетүүсүнө өбөлгө түзүп берүү зарыл. Өз күчүбүз менен тургуза албаган миллиондогон долларлар жумшалчу өндүрүштү инвенсторлордун жардамы менен куруп алуу мүмкүнчүлүгүнө ээ болот элек...
Улан Эгизбаевдин өлүмү боюнча экспертиза жыйынтыгы ИИМге тапшырылды
5 дней назад Автор: Имя автора 0 Комментариев
“Азаттыктын” иликтөөчү журналисти Уланбек Эгизбаевдин өлүмү боюнча соттук-медициналык экспертизанын жыйынтыгы Ички иштер министрлигине жөнөтүлдү.
Бул тууралуу журналисттин өлүмүн иликтеп жаткан тергөөчү Сүйүнбек Муңайтпасов “Азаттыкка” билдирди.
Анын айтымында, экспертиза "Эгизбаевдин өлүмүнө сууга чөккөнү себеп болгон" деген бүтүм чыгарган. Ошол эле кезде анын ашказанынан уулануунун белгилери аныкталган эмес.Мындан тышкары экспертиза буга чейин көп суроолорду жараткан Эгизбаевдин бутундагы шектүү тактар маркум каза болгондон кийин пайда болгон деп белгилеген.
ИИМдин өкүлү экспертизанын жыйынтыгы талданарын, тергөө иштери уланарын жана бардык маалыматтар каралып чыгарын кошумчалады.
“Азаттык” радиосу Эгизбаевдин каза болушунун жагдайын өз тарабынан иликтеп жатат жана коомчулукка бул туурасында маалымат берет.
Коомчулукта журналисттин өлүмүнө кырсык себепкер болушу мүмкүн дегенге ишенбегендер да бар.Курч иликтөөлөр менен эфирге чыккан журналист Уланбек Эгизбаев 22-июлда Ысык-Көлдө эс алып жүргөн маалда каза болгон.
Буга чейин Эгизбаевдин өлүмүнө байланыштуу ишти прокуратура көзөмөлүнө алган. Ушул тапта журналисттин көзү тирүүсүндө ага коркутуу-үркүтүүлөр болгону боюнча тергөө иштери жүрүп жатат.
Кыргыз депутатынын камактагы мөөнөтү узартылды
6 дней назад Автор: Имя автора 0 Комментариев
Алматы соту Кыргызстан жараны, Жогорку Кеңештин мурдагы депутаты Дамирбек Асылбек уулунун камактагы мөөнөтүн 15-октябрга чейин узартты.
Ал быйыл 15-16-февралда Казакстандын күч түзүмдөрү Алматы шаарында, Түштүк-Казакстан, Жамбыл облустарында өткөргөн атайын операция учурунда кармалган 35 кишинин арасында болгон.
Алматы соту Жогорку Кеңештин мурдагы депутаты менен кошо кыргызстандык дагы эки жаранды – Уланбек Мурадилов менен Чынгыз Абакировду камакка алуу чечимин чыгарган. Казак бийлиги кармалгандардан "чек арадан аткезчилик менен ири өлчөмдө жүк өткөрүү менен алектенет" деп шек санаган.
Борбордук шайлоо комиссиясы Дамирбек Асылбек уулун депутаттык мандаттан 16-апрелде ажыраткан. Мунун алдында Казакстандын Тышкы иштер министрлиги Дамирбек Асылбек уулунда казак паспорту да бар экенин билдирген. Кылмышка шектүүнүн туугандары казак жарандыгы тууралуу маалыматты ойдон чыгарылган деп эсептеп, мурдагы депутатка карата өч алуу жүрүп жатканын айтышкан.
Жамбыл облустук прокуратурасы буга чейин “Азаттыктын” казак кызматына Дамирбек Асылбек уулунун кайда экенин жарыялоодон баш тарткан. Облустук прокуратура Кылмыш-процессуалдык кодексине таянуу менен тергөө бүткөнгө чейин ачыкка чыгарылбай турганын билдирген.
"Мекен Ынтымагы" партиясынын кайрылуусу
6 дней назад Автор: Имя автора 0 Комментариев
1. Мамлекет жылдан жылга энергетика, акча каражат, руханий жана маданият кризистерине терең чөгүп баратат. Коомдук ич ара таарынычтарды токтотуп, мамлекетибизде тынчтыкты камсыз кылуу максатында саясый амнистия жарыялайбыз ! Жалпы эл ынтымакка келип , саясый компромисс адилеттүүлүк камсыздалып, туруктуу стабилдүүлүк орногондо гана бийликтин башкаруу институттарына эффективдүү иш аткаруусуна ынгайлуу шарттар негизделет .
2. Кыргызстанда жалпы эл каттоо өткөрүлөт.  Конституцияда 18 жашка чыккан ар бир жаранга , шайлоого катышууга укук берилген. Ошондуктан, биздин көпчүлүк жарандардын саясый эркиндигин жана укугун чектеген " Биометрика " мыйзамы өзгөртүлөт
3. Мамлекеттик күч органдарына, бийлик өкүлдөрүнө элдик шайлоо процесстерине аралашуусуна тыюу салынып, жаңы шайлоо мыйзамы аркылуу саясый чек коюлат. Материалдык жана акча каражат жардамын көрсөтүмүш болуп, элди популистик амалдуу ыкмалар менен алдап, бийликке умтулган жалган партиялардын саясый иштерди жүргүзүүсүнө жол берилбейт. Чын ниети менен кембагалдарга жардам бергилери келсе, соопчулук кылуу уюмдарын негиздешип , саясатка аралашпасын .
4. Сот кызматкерлеринин коопсуздугун, социалдык жана материалдык муктаждыктарын татыктуу денгээлде коом алдында ачык аткарып, мыйзам адилеттүүлүгүн аткара турган сот реформасын ишке ашырабыз. Эгерде сот өкүлдөрү адилеттүүлүктү бузууга жол берсе, эркиндигинен ажыратылып, жеке мүлк каражаты конфискация кылынып,өтө оор жоопкерчиликке тартылат. Жогорку сот бийлигинин адилеттүүлүгү болбосо, Кыргызстанда эч качан саясый туруктуулук жана экономика өнүгүүсү болбойт.
5. Улуттук экономикабыздын азыркы өтө оор маселесин коомго ачык жеткирип , мамлекеттин аткаруу бийлигинин экономика кризисин чечүү жана өнүктүрүү программасы кабыл алынат . Элди татыктуу иш орундары менен камсыз кылуу, чет өлкөгө кетип жаткан миграция агымын токтотуу улуттук экономикабыздын эн негизги багыты болот.
6. Саясый чечимдердин негизинде кабыл алынган социалдык маселелерди аткарууга, улуттук казынанын сырткы карыздарын жабууга, экономикалык программаларды ишке ашырууга өкмөт мамлекеттик казынанын кошумча каржы булактарын табууга милдеттүү. Ошондуктан, акча каражат жана салык саясатын тейлөө багытында бийликтин көзөмөлдөө бутактары, мамлекеттик салык топтоого тоскоолдук кылган көмүскө экономикага чек коет. Каржы жана салык саясатынын жаңы эрежесин баштоо алдында, баардык чарбаларга жана жеке ишкерлерге каржы жана салык амнистиясы жарыяланат.
7. Салык саясатында өзгөрүүлөр кабыл алынып, прогрессивдүү салык жыйноо эрежелери иштетилет. Кыскача айтканда, кембагал адамдарга салык чеги төмөндөтүлүп, бай адамдарга салык милдети өсөт .
8. Каржы министерствосу тарабынан жаңы мыйзам иштелип чыгып, финансы институттарынын жана банк ишканаларынын жаңы иштөө эрежелери киргизилет. Болбосо микрокредиттик уюмдар, банктар киреше табуу максатында, карапайым элди өтө ыңгайсыз абалдагы турмуш азабына батырышты. Мамлекеттин акча каражат саясаты-улуттук экономикалык кызыкчылыкты коргоо багытында негизделет.
9. Коррупцияга каршы мыйзамдар кабыл алынып, өзгөчө укук коргоо органдарынын иш аткаруусуна ыңгайлуу шарттар киргизилет. Эгерде кылмыш иштерине күмөн саноолор аныкталса , эң жогорку денгээлдеги саясый кызматкерлерге да мыйзам чегинде тергөө иштери козголот .
10 . Мамлекетте коомдук иштерге тоскоолдук кылып, жеке кызыкчылыгын түптөп алган тууганчылдык жана жердештик башкаруу системасына жол бербөө максатында, сөзсүз түрдө бийлик өкүлдөрүнүн туугандарына, жоро-жолдошторуна материалдык киреше табуусуна көзөмөл коюлат. Эгерде, официалдуу түрдө каражат табуу булагын далилдей албаса, баардык мүлк каражаттары конфискацияланып, мыйзам чегинде мамлекеттик кылмышкер катары катуу жазага тартылат.
11. Мамлекет кызматкелеринин жаңы мыйзамы кабыл алынып, аларга социалдык, турак жай, татыктуу жашоо деңгээлине камсыз болуу эрежелери киргизилет. Мамлекеттик иштерди сапаттуу аткарган кызматкерлерге жогорку деңгээлде атайын сыйлык каражаттары берилип, билимдүү тажрыйбалуу, чынчыл инсандарга бийлик милдеттерин аткарууга шарт түзөбүз . Бийлик институттарынын кадр тандоо эрежеси, ачык эшик конкурстарын уюштуруу менен аныкталат.
12. Кошумча киреше табуу максатында административдик амалдуу ыкмаларды колдонуп , жеке ишкерлердин ички чарбачылык иштерине тоскоолдук кылып аралашкан бийлик өкүлдөрү өтө оор жазага тартылат. Бийлик өкүлдөрүнө жана алардын жакын туугандарына жеке ишканаларын уюштуруусуна тыюу салынат.
13. Мамлекеттик коопсуздукту камсыз кылуучу күч органдарына толук кандуу өзгөрүүлөр киргизилип, мыйзамдуулукту аткаруу жоопкерчиликтерин көтөрөбүз . Мамлекеттик куч органдарынын кызматкерлерин коргоо , үй-булөсүнүн материалдык, социалдык турмуш талаптарын татыктуу камсыз кылуу чечилет .
14. Медицина жана билим берүү кызматкерлеринин социалдык маселелери, турак-жай, айлык акы талаптары жогорку бийлик бутагында көзөмөлгө алынат. Биз элибизге сапаттуу билим берүүгө, ден соолуктарын чыңоого милдеттүүбүз .Калкыбыздын ден соолугу , билим деңгээли мамлекетибиздин татыктуу өнүгүүсүнүн кепилдиги.
15. Спорт, маданият, коомубуздун руханий тарбиясы аткаруу өкмөтү тарабынан кам көрүлүп, катуу көзөмөлгө алынат. Бул тармактар кыргыз элинин улуттук баалуулуктарын барктоо жана даңазалоо негизинде жүргүзүлөт.
16. Улуу муундардын татыктуу жашоо-шартын камсыз кылууга милдеттүүбүз . Алардын социалдык муктаждыктарын камсыз кылуу багытында мамлекеттик пенсия фонддорунун түптөлүүсүнө өзгөрүүлөр киргизилет.
17. Мамлекет коопсуздук системасына тиешелүү ишканалар жана мекемелер бийлик институттарынын түздөн түз көзөмөлүнө алынып, жеке менчикке өтүүсүнө тыюу салынат.
18. Жаратылыш табыйгатын коргоо жана кен байлыктарды колдонуу мыйзамдары улуттук кызыкчылыктын негизинде кайрадан иштелип чыгат. Бул ата-бабабыздан калган коомдук жалпы байлык, эч ким жеке менчик кылып энчилеп алуусуна укугу жок. Улуттук кен байлыктар мамлекеттик казынаны түптөөнүн маанилуу булактарынын бири болуп эсептелет.
19. Эл аралык саясаттагы мурда кабыл алынган баардык саясый-экономикалык милдеттер, жогорку деңгээлдеги дипломатия келишимдерин сабаттуу колдонуу аракети менен чечилет.
Коом тарабынан коюлган негизги суроолорго жооп катары, алгачкы саясый багытыбыздын принципиалдуу талаптарын жарыяладык. Албетте, улуттук экономикабызды өнүктүрүү сунуштарыбыздын толук иш пландарын өз убагында ачык маалымат булактарында жарыялайбыз. Сунушталган саясый-экономикалык принциптерди коргоого, иш жүзүндө аткарууга жана жоопкерчиликти алууга даярбыз .
"Мекен-Ынтымагы" саясый партиясынын моралдык жетекчиси-Темирбек Асанбеков!
Барак анклавы Өзбекстанга өтүшү мүмкүн...
7 дней назад Автор: Имя автора 0 Комментариев
Кыргызстандын Өзбекстандагы анклавы ушуга окшогон башка жерге алмаштырылышы мүмкүн.
Кыргыз өкмөтүнүн маалымат катчысы Чыңгыз Эсенгул уулу бул маселе кыргыз-өзбек өкмөттөр аралык жумушчу тобунун 7-августта Фергана шаарында өткөн жыйынында каралганын “Азаттык” радиосуна билдирди:
- Кыргыз-өзбек өкмөттөр аралык жумушчу тобунун жыйынында Барак маселеси да каралган. Кыргыз-өзбек мамлекеттик чек арасын делимитациялоо иштери эки өлкөнүн премьер-министрлери бекиткен жумушчу тобу тарабынан алынып барылып жатат. Делимитациялоо иштеринде жакшы жылыштар бар экенин белгилеп кетебиз. Учурда такталбаган жерлер, ошол эле Барак боюнча аныктоо иштери жүрүүдө.
Маалыматка караганда, жер алмашуу боюнча сунуш эки тараптан тең айтылган.Барак Ош облусунун Кара-Суу районуна карайт. Өкмөттүн Ош облусундагы өкүлүнүн орун басары Байыш Юсупов жерди алмашуу боюнча сүйлөшүү жүрүп жатканын билдирген. Ал ушул багытта эки тараптагы элдин пикири эске алынарын айткан.Буга чейин Кара-Суунун Сары-Колот айылынан Барактыктарга деп жалпы 18 гектар кайракы жер бөлүнүп, 80ден ашуун үй-бүлө көчүп барган.Кара-Суу районуна караган Барак айылы Өзбекстандын ичинде, чек арадан беш чакырым ичкери жайгашкан.
2013-жылдагы чек ара чатактарынан кийин коңшу өлкө айылдын чек ара өтмөгүн жаап койгон. Анклав тургундарынын арасында Кыргызстанга келип-кетүү жыл өткөн сайын кыйындап баратканын айтып, кыргыз бийликтеринен көчүрүп кетүүнү сурангандары болгон.
Кайсыл шаарлар  жашоого ыңгайлуу?
8 дней назад Автор: Имя автора 0 Комментариев
Улуу Британиянын The Economist журналы дүйнөдө адам жашоосуна эң ыңгайлуу деп эсептелген шаарлардын рейтингин түздү.
Биринчи орунду Австриянын борбору Вена, экинчи Австралиянын Мельбурну, ал эми үчүнчүдө Япониядагы Осака шаары.
Ал эми алдыңкы ондукка Калгари (Канада), Сидней (Австралия), Ванкувер (Канада), Токио (Япония), Торонто (Канада), Копенгаген (Дания) жана Аделаида (Австралия) кирди.
Ошондой эле жашоого ыңгайсыз — Дамаск шаары.
Тизме   саламаттык сактоо тармагы, маданияттын өнүгүү деңгээли, айлана-чөйрөнүн тазалыгы, билим берүү жана инфраструктуранын өнүгүшү эске алынуу  түзүлгөн.
Кыргыз Республикасынын жарандыгынан канча адам  чыкты?
8 дней назад Автор: Имя автора 0 Комментариев
Кыргыз Республикасынын Президенти Сооронбай Жээнбеков Кыргыз Республикасынын жарандыгынан чыгуу жөнүндө Жарлыкка кол койду.
Мамлекет башчысынын Жарлыгына ылайык 234 адам (анын ичинен 206 — чоң адамдар жана 28 — балдар) Кыргыз Республикасынын жарандыгынан чыгарылдыгы тууралуу Президенттин басма сөз кызматы маалымдады.
Жемиши жерге төгүлгөн,   Көргөндүн көөнү бөлүнгөн...
8 дней назад Автор: Имя автора 0 Комментариев
«Карагат фест» фестивалы 2013-жылдан бери өткөрүлүп келет. Иш чаранын негизги максаты болуп,айыл чарбасынын өнүгүшүнө, өндүрүлгөн продукцияны экспорттоого,агро туризмди өнүктүрүүгө жана жергиликтүү элди иш менен камсыз кылып, экономиканы айыл-чарбасы аркылуу өнүктүрүүгө багытталган.
Ысык-Көл облусу өзгөчө табияты жана жумшак климаты менен жер-жемиш өстүрүүгө ыңгайлуу аймак. Мындай ыңгайлуу шарт дыйканчылык үчүн жагымдуу. Жергиликтүү эл табийгый шартты пайдаланып, дыйканчылык үчүн, жер жемиш өстүрүүгө өздөрүнүн бүт күч-аракетин жумшап келишет. Бул аракеттердин натыйжасын тургундар “Карагат фест” фестивалында далилдешти.
Ысык-Көл өрөөнүндө өткөрүлгөн бул иш-чара аймактарды өнүктүрүү жылы үчүн дагы чоң салым болуп саналат.Уюштуруучулар, министрлик жана ЖК депутаттары журналисттер үчүн атайын пресс-конференция өтүп беришти. Алар Авеп коомдук фондунун директору Нурлан Токонов, ЖК депутаттары Максат Сабиров, Бакытбек Турусбеков, Гүлкан Молдобекова жана Айыл чарба жана милиорация министринин орун басары Жаныбек Керималиевдер болушту.
Берилген маалымат жыйынында жергиликтүү дыйкандарга шарт түзүп берүү жана жакшы сорттогу көчөттөрдү алып келүү маселелери каралды. Айыл-чарба министринин өкүлү Жаныбек Керималиев: “ Жаңы сортторду алып келүүдө биз жакшы түшүм бере турган сортторду алып келүүнү сунуштайбыз. Алар сортторду алып келүүдө биздин министрликтен концултация алып турушат. Министрлик дайыма кандай уюм болбосун концултация берип турууга даяр. Министрликте атайын станциялар бар. Ал станциялар   сортторду көзөмөлгө алып турат. Мисалы, бүгүнкү “Карагат фестти” айтсак 10 сорт алынып келинсе, ошолордун ичинен алып келип туруп биздин атайын сорт результат сорт сыноочу станцияларыбызда атайын өстүрүп, бир эки жылдын ичинде биздин аймакка жарайбы же жокпу ошону аныктайт. Эмне үчүн биз башка сортторду алып келип жатканыбыдын себеби,   өзүбүздүн сортту жыл сайын эле иштете берсек андан түшүмдүулүк аз болуп, сапатка зыян тийип калат. Ошондуктан жаңы сорттор жаңы кан алмаштыруу деген сыяктуу эле аларды дагы жаңылап туруу маанилүү. Жашырбай эле айтсак кээ бир учурда жаман сорттор дагы келип калып жатат. Ал көчөттөр келгенде бизде фито санитарлар текшерип көзөмөлгө алып турат. Эгер начар талапка жооп бербеген сорттор келип калган болсо, биз тарап кабыл албай артка кайтарууга укуктуу. Оорулуу көчөттөрдүн келип калганы дагы учурап жатат. Көчөттөр арасында оорулардын чыккан себеби дагы ушундан улам болууда".
Фестиваль чоң даярдыкта уюштурулуп, жергиликтүү эл өтө каттуу даярдыкта келишкен. Райондун айылдары өз-өзүнчө топторго бөлүнүшүп колдорунан чыккан ар түрдүү азык даамдары менен көргөзмөнүн көркүнө айланышты.
Байгазыева Чынара “Кажы-Сай-Ынтымагы” тобун жетектөө менен бирге жакшы даядыкта келгенин жашырган жок.
-“Биз чоң даярдык менен келдик. Маанайыбыз дагы эң сонун! Бул фестивалда биринчиликти алабыз деп турабыз. Себеби, биз элде жок нерселерди жасап, көргөзмөгө катышып жатабыз. Азыр жергиликтүү элде ашкабак жок. Биздин топ ашкабакты жасалма түрүндө ар кандай формада жасап, көргөзмөгө катышуудабыз”,- деген кубанычтуу эмоциялары менен бөлүштү.
Спикердин ЖК депутаттарынын кол тийбестиги калса деген өтүнүчүнө Президенттин жообу
9 дней назад Автор: Имя автора 0 Комментариев
Туруктуу өнүктүрүү боюнча Улуттук кеңештин жыйынында сүйлөп жатып, ЖКнын төрагасы Дастан Жумабеков сунушталып жаткан стратегиядан депутаттардын кол тийбестиктен ажыратуу пунктун алып салууну өтүндү.
-"Биз парламентти күчтөндүрүшүбүз керек.  Иммунитеттен ажыратылган депутаттар коррупция сыяктуу мыйзамсыз аракеттерди ачык айта албай калышат"- деген пикирин билдирди.
Президент Сооронбай Жээнбеков жаңы кабыл алынган стратегияда Жогорку Кенештин депутаттарынын кол тийбестиги тууралу пунктун жок экендигин эскертти.
АКШ жана Россия мамилеси...
11 дней назад Автор: Имя автора 0 Комментариев
АКШнын Орусияга каршы жаңы санкцияларды киргизүү ниетин экономикалык согуш жарыялоо катары баалоого болот. Бул тууралуу Орусиянын премьер-министри Дмитрий Медведев билдирди.
«Эгер банктардын ишмердүүлүгүнө же болбосо тигил же бул валютаны колдонууга тыюу салуу өңдүү чектөөлөр болсо, анда аны ачык эле экономикалык согуш жарыялоо деп айтууга болот. Ал санкцияларга реакция кылып, экономикалык, саясий, зарыл болсо башка жолдор менен да жооп берүүгө туура келет», — деди Медведев.
Ал буга чейин киргизилген чектөө чаралары өлкө экономикасына таасир этип жатканын моюнуна алды. Медведевдин айтымында, санкциялар «Орусияны эл аралык аренадагы күчтүү атаандаштардын катарынан чыгаруу үчүн» киргизилүүдө.АКШнын Орусияга каршы жаңы санкциялары 22-августта күчүнө кирет. Алар Улуу Британияда мурдагы орусиялык чалгын кызматкери Сергей Скрипаль менен кызы Юлиянын ууландырылышына байланыштуу. Вашингтон Орусия Улуу Британияда нервди шал кылуучу затты колдонуу менен эл аралык укукту бузганын белгиледи.
Жаңы санкциялар Орусияга авиацияда пайдаланыла турган электрондук жабдууларды эскпорттоого жана «Аэрофлот» авиакомпаниясынын АКШга учуусуна тыюу салат. Вашингтон санкциялар тууралуу жарыялагандан кийин Орусияда рублдин куну кескин төмөндөп кетти.Мындан тышкары америкалык сенаторлордун тобу Конгресске Орусияга каршы жаңы санкциялар тууралуу мыйзам долбоорун алып чыкты. Алар орусиялык баалуу кагаздардын операцияларына чектөө киргизүүнү, орус банктарынын доллар менен эсептешүүсүнө бөгөт коюуну жана Москваны «терроризмге демөөрчүлүк кылган өлкө » катары таанууну сунуштап жатышат.
Президент С. Жээнбеков Коопсуздук кеңешинин катчысы Д. Сагынбаевге тапшырма берди
12 дней назад Автор: Имя автора 0 Комментариев
Кыргыз Республикасынын Президенти Сооронбай Жээнбеков бүгүн, 10-августта КР Коопсуздук кеңешинин катчысы Дамир Сагынбаевди кабыл алды.
Дамир Сагынбаев Мамлекет башчысына КР Куралдуу күчтөрүнүн Кургактагы аскерлердин 73809 аскердик бөлүгүнүн жоокерлерин аскердик кызматта шартталбаган жумуштарга тартуу жана ошондой эле айрым жоокерлердин денесине залал келтирген аскерлер ортосундагы уставдык эмес мамилелер фактылары боюнча козголгон кылмыш ишин иликтөөнүн жүрүшү боюнча маалымат берди.
Кылмыш иши 2018-жылдын 18-июнунда Бишкек гарнизонунун Аскердик прокуратурасы тарабынан Кыргыз Республикасынын Кылмыш кодексинин 305–беренесинин 1-б. жана 2-б. 3-п. боюнча козголду.  Тиешелүү тергөө иш-чаралары өткөрүлүп, жыйынтыктары үстүбүздөгү жылдын август айынын башында даяр болгон сот-медициналык экспертизалар дайындалган.Тергөө күнөөлүү адамдарды аныктап, учурда аларды кылмыш жоопкерчилигине тартуу маселеси каралып жатат.
Президент   Коопсуздук кеңешинин катчысы Дамир Сагынбаевге мыйзамды жана аскердик тартипти бузууга алып келген, аталган аскердик бөлүктүн командачылары тарабынан жол берилген себептерин жана шарттарын дыкаттык менен иликтеп, бул сыяктуу фактыларды башка аскердик бөлүктөрдө болтурбоо үчүн алдын-ала чараларды көрүү тапшырмасын берди.Мындан тышкары, Аскердик прокуратурага Кыргыз Республикасынын мыйзамына ылайык күнөөлүүлөрдү кылмыш жообуна тартуу боюнча көрсөтмө берилди.
12 дней назад Автор: Имя автора 0 Комментариев
Кыргызстандын бийлиги бүгүнкү күнү кадр маселесинде жалаң баш аламан саясат жүргүзүп келет. 27 жылдан бери оңоло албай койдук. Алгач эгемендүүлүккө ээ болгон жылдары бийлик бутактарында тажрыйбалуу, өз тармагынын аки-чүкүсүн жакшы билген адамдар көп болчу. Анан...Анан не болду... Быржыбайды там басты.
Алгач бул баш аламандыкты Майрам Акаева баштаган дешет. Жердештерин, классташтарын, туугандарын, көңүлдөштөрүн бийликке алып келе баштады. Апчебиздин сиңдилери май-талкандуу жерлерге орношкону бардыгына эле белгилүү болуп калган. Анан башталды. Шопуру деле, койчусу деле, билими жогу деле мансапка умтулду. Бийликке жанталашты. Эмне себептен? Анткени байлык жыйнаганга ыңгайлуу. Алар татыктуубу? Иштеп кете алабы, экономиканы, соц чөйрөнү өнүктүрүп кете алабы эчкимди кызыктырган жок. Бардыгы бийликке келип уурдашса болду.
Бакиев бийлигинде “омбудсмен деген эмне фирма?” деген адам бир районду башкарды. Атамбаев бийлигинде виза коюну билбеген адам облусту жетектеди. Шоопуру мамлекеттик жогорку кызматта турду.Санасаң түгөнбөйт... Кагаз бети чак келбей калат.
Демек... Демек кыргызстанда баардыгы болот тура...Бүгүн соц тармактарда Роза Аманованын медициналык окуу жайда ректор болуп иштеп жаткандыгы катуу талкуу жаратууда. “Ырчы медицина тармагын билбесе кантип ректор болду” деп.
Болот. Кантип болбосун. Күйөөсүнүн менчик окуу жайы болсо кантип анан ага болбосун. Бул окуу жай качан, кантип ачылган, андагы билим берүү сапаты кандай кызыккан киши жок. Ректорго асылып жатып калдык. Кемчилигибиз көп. Мына ушул окуу жайды көзөмөлгө ала турган бир мамлекеттик орган жок беле? Же кыргызстанда бардыгы боло береби? Билим берүү министрлиги эмне иш кылат? Өлкөдөгү ЖОЖдорду андагы ректорлорду көзөмөлдөй албаса. Социалдык тармакты тейлеген вице-премьер-министр эмне жумуштарга жооп берет? Суроо көп. Жооп жок.
Эртең Кубанычбек Жумалиев (окумуштуу эмеспи) жеке илимий институт ачып, Аманованы директор кылып койсо таң калбай эле койгула. Жарашат. Казанчынын өз эрки кайдан кулак чыгарса. Ырчы-ректор, ырчы- окумуштуу болуп жатып калат.
© 2018 Aary1.com Баардык укуктар корголгон.